CELEX: 62010FN0047
Language: el
Date: 2010-06-18 00:00:00
Title: Υπόθεση F-47/10: Προσφυγή της 18ης Ιουνίου 2010 — Hecq κατά Επιτροπής

14.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/61
            
         Προσφυγή της 18ης Ιουνίου 2010 — Hecq κατά Επιτροπής
   (Υπόθεση F-47/10)
   ()
   2010/C 221/97
   Γλώσσα διαδικασίας: η γαλλική
   
      Διάδικοι
   
   
      Προσφεύγων: André Hecq (Chaumont-Gistoux, Βέλγιο) (εκπρόσωπος: L. Vogel, δικηγόρος)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση των αποφάσεων της Επιτροπής με τις οποίες το θεσμικό αυτό όργανο αρνήθηκε να αναγνωρίσει στον προσφεύγοντα μερική μόνιμη αναπηρία κατά την έννοια του άρθρου 73 του ΚΥΚ και τον υποχρέωσε να καταβάλει τμήμα των ιατρικών εξόδων και αμοιβών που σχετίζονται με τις εργασίες της ιατρικής επιτροπής.
   
      Αιτήματα του προσφεύγοντος
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση που εξέδωσε η ΑΔΑ στις 5 Μαρτίου 2010 (κοινοποιηθείσα στον προσφεύγοντα μέσω ηλεκτρονικού ταχυδρομείου στις 8 Μαρτίου 2010), με την οποία απορρίφθηκε η ένσταση που προέβαλε ο προσφεύγων, στις 9 Δεκεμβρίου 2009, κατά δύο διοικητικών αποφάσεων, εκδοθεισών στις 7 Σεπτεμβρίου 2009, οι οποίες αντιστοίχως αρνήθηκαν οριστικώς να αναγνωρίσουν στον προσφεύγοντα οποιαδήποτε αναπηρία, στο πλαίσιο της διαδικασίας του άρθρου 73 του ΚΥΚ, και, επιπλέον, τον υποχρέωσαν να φέρει το ήμισυ των εξόδων και της αμοιβής του γιατρού που προήδρευσε της ιατρικής επιτροπής, μέχρι του ύψους των 500 ευρώ (που μεταγενέστερα αναπροσαρμόστηκε στα 300 ευρώ), και να φέρει επίσης το σύνολο (και, εν συνεχεία, ποσοστό 60 %) των εξόδων και της αμοιβής του γιατρού που τον εκπροσώπησε στο πλαίσιο των εργασιών της εν λόγω ιατρικής επιτροπής,
            
         
               —
            
            
               επίσης, να ακυρώσει τις προαναφερθείσες αποφάσεις της 7ης Σεπτεμβρίου 2009,
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.